సల్మాన్ ఖుర్షీద్

సల్మాన్ ఖుర్షీద్ ఆలం ఖాన్ (జననం 1 జనవరి 1953) భారతదేశానికి చెందిన రాజకీయ నాయకుడు. ఆయన 1981లో ఇందిరా గాంధీ ప్రధానమంత్రిగా ఉన్న సమయంలో ప్రధానమంత్రి కార్యాలయంలో (PMO) ఆఫీసర్ ఆన్ స్పెషల్ డ్యూటీగా తన రాజకీయ జీవితాన్ని ప్రారంభించి,  మన్మోహన్ సింగ్ మంత్రివర్గంలో కేంద్ర వాణిజ్య శాఖ సహాయమంత్రిగా, కేంద్ర విదేశాంగ శాఖ సహాయ మంత్రిగా పని చేశాడు.

రాజకీయ జీవితం 
సల్మాన్ ఖుర్షీద్ 1981లో ఇందిరా గాంధీ ప్రధానమంత్రిగా ఉన్న సమయంలో ప్రధానమంత్రి కార్యాలయంలో స్పెషల్ డ్యూటీ అధికారిగా తన రాజకీయ జీవితాన్ని ప్రారంభించాడు. ఆయన 1991లో ఉత్తరప్రదేశ్‌లోని ఫరూఖాబాద్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికై ప్రధానమంత్రి పీవీ నరసింహారావు మంత్రివర్గంలో విదేశీ వ్యవహారాల సహాయ మంత్రిగా పని చేశాడు. సల్మాన్ ఖుర్షీద్ 1996 లోక్‌సభ ఎన్నికల్లో ఓడిపోయాడు. 

సల్మాన్ ఖుర్షీద్ 2009 లోక్‌సభ ఎన్నికలలో ఫరూఖాబాద్ నుండి లోక్‌సభ సభ్యునిగా ఎన్నికై మన్మోహన్ సింగ్ మంత్రివర్గంలో కార్పొరేట్ వ్యవహారాలు, మైనారిటీ వ్యవహారాల కేంద్ర సహాయ మంత్రిగా (స్వతంత్ర హోదా) బాధ్యతలు చేపట్టి 12 జూలై 2011 మంత్రివర్గ పునర్వ్యవస్థీకరణలో న్యాయశాఖ , మైనారిటీ వ్యవహారాల శాఖ మంత్రిగా నియమితుడయ్యాడు. ఆయన 2014 లోక్‌సభ ఎన్నికల్లో పోటీ చేసి 4వ స్థానంలో ఎన్నికల్లో  2019 లోక్‌సభ ఎన్నికల్లో పోటీ చేసి 3వ స్థానంలో నిలిచాడు.

రచనలు
ఖుర్షీద్ 1990లో ప్రచురించబడిన "ది కాంటెంపరరీ కన్జర్వేటివ్: సెలెక్టెడ్ రైటింగ్స్ ఆఫ్ ధీరేన్ భగత్"  కి సంపాదకుడిగా ఉన్నాడు. ఆయన అయోధ్యపై అక్టోబర్ 2021లో ''సన్‌రైజ్ ఓవర్ అయోధ్య: నేషన్ హుడ్ ఇన్ అవర్ టైమ్స్'   పుస్తకాన్ని ప్రచురించాడు.  అయోధ్యపై రాసిన పుస్తకంలో కొన్ని భాగాలు హిందువుల మనోభావాలను దెబ్బతీశాయంటూ బీజేపీ అభ్యంతరం వ్యక్తం చేయగా, ఉత్తరాఖండ్ లోని నైనిటాల్‌లోని ఆయన ఇంటికి దుండగులు నిప్పు పెట్టారు.

మూలాలు